
Τροποποίηση του Καταστατικού του Κλάδου Αρωγής του 

Ταμείου Προνοίας Προσωπικού Οργανισμού Λιμένος 

Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 και 7 παρ. 2 του Ν. 4074/ 
1960 (Α' 99), 54 του Ν. 1140/1981 (Α' 68) και 71 παρ. 3 
του Ν. 2084/1992 (Α' 165). 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
και του Ν. 1558/1985 (Α' 154) καθώς και το Π.Δ. 372/ 
1995 (Α' 9). 

3. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081 /1992 
(Α' 154). 

4. Τη διάταξη της παρ. 5 του άρθρου 15 του Π.Δ. 213/ 
1992 (Α' 102). 

5. Την αναλογιστική μελέτη που συντάχθηκε το Νοέμ¬ 
βριο του 1993 για τον κλάδο Αρωγής του Ταμείου Προ¬ 
νοίας Προσωπικού Ο.Λ.Θ. 

6. Τις αποφάσεις του Δ.Σ. του Ταμείου Προνοίας Προ¬ 
σωπικού Οργανισμού Λιμένος Θεσσαλονίκης που διατυ¬ 
πώθηκαν στις με αριθ. 39/22.11.1993 και 18/24.5.1994 
συνεδριάσεις του. 

7. Το γεγονός ότι από τις διατάξεις του διατάγματος αυ¬ 


τού προκαλείται δαπάνη σε βάρος του προϋπολογισμού 
του Κλάδου Αρωγής ύψους των 6.635.000 δρχ. περίπου 
για το τρέχον οικονομικό έτος. 

Για την ανωτέρω δαπάνη έχει γραφεί πίστωση στον 
προϋπολογισμό του Κλάδου Αρωγής με τα στοιχεία Κ.Α.Ε. 
1 0621. 

8. Την γνωμοδότηση του Συμβουλίου Κοινωνικής Ασφά¬ 
λειας που διατυπώθηκε κατά την 54η/23.11.1994 συνε¬ 
δρίασή του της ΚΖ' περιόδου. 

9. Την υπ’ αριθμ. 80010/12.2.1996 απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β’ 91/ 
1996). 

10. Τις 376/1995 και 191/1996 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Εργασίας και Κοινωνικών Ασφαλίσεων, αποφα¬ 
σίζουμε: 

Το Καταστατικό του Κλάδου Αρωγής του Ταμείου Προ¬ 
νοίας Προσωπικού Λιμένος Θεσσαλονίκης, τροποποιείται 
ως ακολούθως: 

«ΑΡΘΡΟ 1 
ΓΕΝΙΚΑ 

1. Ο Κλάδος Αρωγής που έχει συσταθεί ως αυτοτελής 
οικονομικός κλάδος στο Ταμείο Προνοίας Προσωπικού 
Οργανισμού Λιμένος Θεσσαλονίκης, σύμφωνα με το ΒΔ 
515/4.8.1962 (Α' 129) και έχει τεθεί σε ισχύ από 
1.9.1962, σκοπό έχει τη χορήγηση μηνιαίων οικονομικών 
βοηθημάτων στους ασφαλισμένους του, όταν αποχωρή¬ 
σουν από την υπηρεσία και πληρούν τους όρους και τις 
προϋποθέσεις που καθορίζονται με τις επόμενες διατά¬ 
ξεις του καταστατικού αυτού ή στα μέλη της οικογένειας 
τους σε περίπτωση θανάτου τους. 

2. Ο Κλάδος Αρωγής διοικείται από το ΔΣ του Ταμείου 
Προνοίας Προσωπικού ΟΛΘ σύμφωνα με τις διατάξεις του 
καταστατικού του Ταμείου Προνοίας. 

3. Όλες οι διατάξεις του Καταστατικού του Ταμείου 
Προνοίας Προσωπικού ΟΛΘ που αφορούν τη λειτουργία 
του Ταμείου, τη διαχείριση και τον έλεγχο αυτού εφαρμό¬ 
ζονται και στον Κλάδο Αρωγής, εφ’ όσον δεν έρχονται σε 
αντίθεση με τις διατάξεις του παρόντος. 








ΑΡΘΡΟ 2 

ΠΡΟΣΩΠΑ ΠΟΥ ΥΠΑΓΟΝΤΑΙ 
ΣΤΗΝ ΑΣΦΑΛΙΣΗ ΤΟΥ ΚΛΑΔΟΥ ΑΡΩΓΗΣ 

Στην ασφάλιση του Κλάδου Αρωγής υπάγεται υποχρεω¬ 
τικά όλο το μόνιμο προσωπικό του Οργανισμού Λιμένος 
Θεσσαλονίκης. 

ΑΡΘΡΟ 3 

ΠΟΡΟΙ ΤΟΥ ΚΛΑΔΟΥ ΑΡΩΓΗΣ 

Οι Πόροι του Κλάδου Αρωγής είναι: 

1 α) Μηνιαία εισφορά του ασφαλισμένου, υπολογιζό¬ 
μενη σε ποσοστό 4% στις τακτικές μηνιαίες αποδοχές 
του, συμπεριλαμβανομένων και των δώρων εορτών Χρι¬ 
στουγέννων - Πάσχα και του επιδόματος αδείας. 

β) Μηνιαία εισφορά του εργοδότη υπολογιζομένη οε 
ποσοστό 4% στις παραπάνω αποδοχές των ασφαλισμέ¬ 
νων. 

2 α) Κράτηση της διαφοράς αποδοχών ενός μηνός που 
προκύπτει από τη μισθολογική προαγωγή του υπαλλήλου 
και την αύξηση χρονοεπιδόματος. 

β) Κράτηση του επιδόματος θέσης που καταβάλλεται 
για πρώτη φορά σε υπαλλήλους που εκλέγονται προϊστά¬ 
μενοι καθώς επίσης και της διαφοράς του επιδόματος αυ¬ 
τού οε περίπτωση επιλογής τους ως προϊσταμένων ανώ¬ 
τερης οργανικής μονάδος. 

3) Εφ’ άπαξ διαφορά ενός μισθού των υπαλλήλων που 
για πρώτη φορά ασφαλίζονται στον Κλάδο Αρωγής του 
Ταμείου. 

Η ανωτέρω εισφορά υπολογίζεται στο σύνολο βασικού 
μισθού, χρονοεπιδόματος, ΑΤ, καθώς και κάθε άλλης αύ¬ 
ξησης η οποία παρέχεται αντ’ αυτής και καταβάλλεται σε 
24 μηνιαίες δόσεις και είναι απαιτητή καθόσο χρόνο διαρ- 
κεί η σχέση εργασίας. 

4. α) Εισφορά των ασφαλισμένων σε ποσοστο 4 /ο στις 
αμοιβές για υπερωριακή εργασία και κάθε πρόσθετη 

αμοιβή. „. 

β) Εισφορά εργοδότη σε ποσοστό 4% στις αμοιβές των 

ασφαλισμένων για υπερωριακή εργασία και κάθε πρό¬ 
σθετη αμοιβή. . 

5. Ποσοστό 25% των εισπραττομένων εσόδων του ϋΑΟ 
από υπερωρίες υπαλλήλων σε βάρος εισαγωγέων - εξα- 
γωγέων καθώς και το πλεόνασμα που προκύπτει μετά την 
αφαίρεση του ανωτέρω ποσοστού και την καταβολή των 
αποζημιώσεων που αναλογούν για υπερωριακή εργασία 
(Ν. 1759/1988 άρθρο 29 παρ. 9) (Α' 502). 

6. Οι δωρεές στο Ταμείο, τα κληροδοτήματα, τα έσοδα 
από διοργανώσεις συγκεντρώσεων, εορτών κ.λπ., καθώς 
και εκείνα που προέρχονται από κάθε άλλη νόμιμη αίτια. 

7. Οι τόκοι και οι πρόσοδοι των κεφαλαίων και της πε¬ 
ριουσίας του Κλάδου Αρωγής του Ταμείου. 

8. Οι εισφορές των ασφαλισμένων καθώς και του εργο¬ 
δότη υπολογίζονται πάνω στις αποδοχές που θα έπαιρνε ο 
ασφαλισμένος και όχι στις τυχόν μειωμένες που θα πάρει 
λόγω αργίας, διαθεσιμότητας, απεργίας κ.λπ. Οποιαδη- 
ποτε οφειλή ασφαλισμένου προς τον Κλάδο Αρωγής του 
Ταμείου που προέρχεται από κρατήσεις των προηγουμέ¬ 
νων παραγράφων μετά την αποχώρησή του από την υπη¬ 
ρεσία θα παρακρατείται από το εφ’ άπαξ βοήθημα που θα 
δικαιωθεί από τον Κλάδο Προνοίας του Ταμείου. Στην πε¬ 
ρίπτωση που ο ασφαλισμένος δεν δικαιωθεί οποιοσδή¬ 


ποτε παροχής από τους δύο Κλάδους του Ταμείου η ανω¬ 
τέρω οφειλή θα εισπράττεται από το Ταμείο σύμφωνα με 
τις διατάξεις του Κώδικα περί εισπράξεως δημοσίων εσό¬ 
δων. . 

9. Για τους ασφαλιζομένους στον Κλάδο Αρωγής του 
Ταμείου μετά την 1 η Ιανουάριου 1993 και εφόσον δεν 
έχουν ασφαλισθεί μέχρι την 31 η Δεκεμβρίου 1992 σε κα- 
νέναν ασφαλιστικό Οργανισμό, τυγχάνουν εφαρμογής οι 
διατάξεις του άρθρου 32 του Ν. 2084/1992 όπως ισχύουν 
κάθε φορά. 

ΑΡΘΡΟ 4 

ΠΡΟΣΩΠΑ ΠΟΥ ΔΙΚΑΙΟΥΝΤΑΙ 
ΜΗΝΙΑΙΟΥ ΟΙΚΟΝΟΜΙΚΟΥ ΒΟΗΘΗΜΑΤΟΣ 
ΚΑΙ ΠΡΟΫΠΟΘΕΣΕΙΣ ΧΟΡΗΓΗΣΗΣ ΤΟΥ 

Μηνιαίου οικονομικού βοηθήματος δικαιούνται: 

1 Οι ασφαλισμένοι που εξέρχονται από την υπηρεσία 
τους και έχουν στον Κλάδο τις προϋποθέσεις συνταξιοδο- 
τησης που ισχύουν στο κύριο φορέα ασφάλισής τους. 

2 Οι ασφαλισμένοι που κατέστησαν σωματικά ή πνευ¬ 

ματικά ανίκανοι για εκτέλεση υπηρεσίας, ανεξάρτητα από 
το χρόνο ασφάλισής τους στον Κλάδο και έχουν δικαιωθεί 
συντάξεως για την ίδια αιτία από τον κύριο φορέα ασφάλι¬ 
σής τους. . _ . 

3. Σε περίπτωση θανάτου ασφαλισμένων η συνταξιού¬ 
χων του Κλάδου δικαιούνται μηνιαίου οικονομικού βοηθή¬ 
ματος. 

α) η χήρα ή ο χήρος σύζυγος 

β) τα άγαμα παιδιά φυσικά, νόμιμα αναγνωρισθέντα νο- 
μιμοποιηθέντα και υιοθετηθέντα μέχρι την 31η Δεκεμ¬ 
βρίου του έτους κατά το οποίο συμπληρώνουν το 18ο έτος 
της ηλικίας τους ή το 24ο έτος ηλικίας τους σε περίπτωση 
που σπουδάζουν σε ανώτερες ή ανώτατες μεταλυκειακες 
σχολές αναγνωρισμένες από το Κράτος. 

Ανεξαρτήτως ορίου ηλικίας τα ανίκανα ή ανάπηρα για 
εργασία παιδιά, τα οποία έχουν κριθεί από τις αρμόδιες 
υγειονομικές επιτροπές, σύμφωνα με τις διατάξεις της νο¬ 
μοθεσίας του φορέα κύριας ασφάλισης. 

4. Οι ασφαλισμένοι και τα μέλη οικογένειας δικαιούνται 
του μηνιαίου οικονομικού βοηθήματος από τον Κλάδο, 
εφόσον έχουν τύχει συντάξεως από τον κύριο φορέα 
ασφάλισης για την ίδια αιτία. 

ΑΡΘΡΟ 5 

ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ 
ΓΙΑ ΤΗ ΧΟΡΗΓΗΣΗ ΒΟΗΘΗΜΑΤΟΣ 

1. Για τους ασφαλισμένους: 

α) Αίτηση του ασφαλισμένου για χορήγηση μηνιαίου οι¬ 
κονομικού βοηθήματος. 

β) Πιστοποιητικό του ΟΛΘ που βεβαιώνει τη συνολική 
υπηρεσία του ασφαλισμένου από το διορισμό τους και μέ¬ 
χρι την έξοδο, το λόγο της εξόδου και τις αποδοχές του. 
γ) Αντίγραφο δελτίου αστυνομικής ταυτότητας, 
δ) Αντίγραφο της συνταξιοδοτικής απόφασης του ΓΛΚ ή 
άλλου αρμοδίου φορέα Κύριας σύνταξης. 

2. Για τα μέλη οικογένειας εκτός όλων των παραπάνω 
δικαιολογητικών απαιτούνται πιστοποιητικό οικογενεια¬ 
κής κατάστασης, πιστοποιητικό σπουδών και πιστοποιη¬ 
τικά ή αντίγραφα ληξιαρχικών πράξεων γάμου, γεννήσεως 
τέκνων και θανάτου με τα οποία βεβαιώνονται οι προϋπο- 

θέσεις που ορίζονται από το Νόμο για τη χορήγηση του μη¬ 
νιαίου οικονομικού βοηθήματος. 

ΑΡΘΡΟ 6 

ΑΝΑΓΝΩΡΙΣΗ ΠΡΟΫΠΗΡΕΣΙΑΣ 

1. Οι ασφαλισμένοι από την ημερομηνία υπαγωγής τους 
στην ασφάλιση του Κλάδου Αρωγής δικαιούνται να ζητή¬ 
σουν την αναγνώριση με εξαγορά ως χρόνου ασφάλισης 
στον ανωτέρω Κλάδο και μέχρι τη συμπλήρωση κατά περί¬ 
πτωση των προϋποθέσεων που απαιτούνται για τη λήψη 
συντάξεως κάθε χρόνου που συμπίπτει με συντάξιμο 
χρόνο στο κύριο φορέα ασφάλισής τους και ανάγεται στο 
μετά τη λειτουργία του Κλάδου Αρωγής χρονικό διάστημα, 
καθώς και του χρόνου στρατιωτικής υπηρεσίας, εφόσον οι 
χρόνοι αυτοί δεν έχουν αναγνωριοθεί από άλλο επικουρικό 
Ταμείο ή δεν έχουν ληφθεί υπόψη για την απονομή συντά¬ 
ξεως από άλλο επικουρικό Ταμείο. 

2. Η αναγνώριση γίνεται με απόφαση του Δ.Σ. του Τα¬ 
μείου κατόπιν αιτήσεως του ασφαλισμένου. 

Σε περίπτωση θανάτου του ασφαλισμένου τη σχετική 
αίτηση μπορούν να υποβάλλουντα τα μέλη της οικογέ¬ 
νειας τους. 

3. Η εξαγορά του αναγνωριζομένου χρόνου ως συντάξι¬ 
μου γίνεται με την καταβολή από τον ασφαλισμένο στον 
κλάδο των εισφορών που αναλογούν ο’ αυτόν, εργοδότη 
και ασφαλισμένου και υπολογίζονται στις αποδοχές που 
υπόκεινται σε τακτικές ασφαλιστικές εισφορές συμπερι¬ 
λαμβανομένων και των δώρων εορτών και επιδόματος 
αδείας, του χρόνου υποβολής της αίτησης. 

Η εξόφληση του ποσού εξαγοράς γίνεται είτε εφάπαξ 
εντός τριμήνου από την κοινοποίηση της σχετικής απόφα¬ 
σης οπότε παρέχεται έκπτωση 10% είτε σε δόσεις, ο 
αριθμός των οποίων δεν μπορεί να είναι μεγαλύτερος από 
τον αριθμό των αναγνωριζομένων μηνών. 

4. Η παρακράτηση των δόσεων γίνεται υποχρεωτικά 
από τις αποδοχές του ασφαλισμένου από την υπηρεσία 
του μετά από έγγραφη ειδοποίηση του Ταμείου και αποδί¬ 
δεται μαζί με τις τακτικές εισφορές, αρχίζει δε από τον με¬ 
θεπόμενο μήνα από την κοινοποίηση της σχετικής απόφα¬ 
σης του Δ.Σ. 

5. Σε περίπτωση υποβολής αίτησης συνταξιοδότησης 
πριν την ολοσχερή εξόφληση του ποσού εξαγοράς το υπό¬ 
λοιπο της οφειλής καταβάλλεται εφάπαξ ή κατόπιν αιτή- 
σεώς του παρακρατείται από το δικαιούμενο ποσό εφάπαξ 
βοηθήματος. Εάν δεν γίνει εξόφληση της οφειλής αυτής, 
ο χρόνος που αναλογεί στο ποσό αυτό δεν λαμβάνεται 
υπόψη για τον υπολογισμό της σύνταξης. 

6. Κατ’ εξαίρεση εάν η αίτηση συνταξιοδότησης υπο¬ 
βληθεί εντός δύο ετών από τη δημοσίευση του παρόντος 
και δεν έχει γίνει ολοσχερής εξόφληση του ποοού εξαγο¬ 
ράς, το υπόλοιπο της οφειλής εξοφλείται με παρακρά¬ 
τηση μέχρι του μισού του εφάπαξ βοηθήματος που δι¬ 
καιούται ο ασφαλισμένος από το Ταμείο Προνοίας και το 
υπόλοιπο εξοφλείται σε δόσεις με παρακράτηση του 1/4 
του ποοού του μηνιαίου οικονομικού βοηθήματος που κα¬ 
ταβάλλεται κάθε φορά. 

7. α) Αοφαλισμένοι του Κλάδου, μπορούν με αίτησή 
τους να αναγνωρίζουν το χρόνο για τον οποίο τους επε- 
στράφηκαν οι ασφαλιστικές εισφορές, από τον Κλάδο 
αυτό, σύμφωνα με τις διατάξεις του άρθρου 13 του Ν. 
1405/1983. 

β) Το ύψος της εισφοράς για την παραπάνω αναγνώ¬ 
ριση, καθορίζεται για κάθε αναγνωριζόμενο μήνα, σε πο¬ 


σοστό 5% στις αποδοχές του μισθολογικού κλιμακίου που 
αντιστοιχεί στα χρόνια υπηρεσίας και στον Κλάδο που 
ανήκε ο υπάλληλος όταν εξήλθε από την υπηρεσία, προ¬ 
σαυξημένο με το χρονοεπίδομα και τα ποσοστά της ΑΤΑ 
που αντιστοιχούν σ’ αυτό, όπως οι αποδοχές αυτές θα 
έχουν διαμορφωθεί κατά το χρόνο υποβολής της αίτησης. 

γ) Η εξόφληση της οφειλής που θα προκύψει από την 
παραπάνω αναγνώριση γίνεται είτε εφάπαξ, είτε σε δό¬ 
σεις, ο αριθμός των οποίων δεν μπορεί να είναι ανώτερος 
από τον αριθμό των μηνών που εξαγοράζονται. 

δ) Ο παραπάνω αναγνωριζόμενος χρόνος, δεν υπολογί¬ 
ζεται για τη θεμελίωση του δικαιώματος της σύνταξης, ή 
για τον καθορισμό του ποσού αυτής και δεν μπορεί να 
προσμετρηθεί από άλλο Ταμείο Επικουρικής ασφάλισης, 
σύμφωνα με τις διατάξεις του Ν.Δ. 4202/1961 (Α' 175), 
όπως αυτός τροποποιήθηκε μεταγενέστερα, αν δεν εξο¬ 
φληθεί ολόκληρο το ποσό της εξαγοράς για την αναγνώ¬ 
ριση αυτή. 

ε) Δικαίωμα για παραπάνω αναγνώριση έχουν και τα 
μέλη της οικογένειας θανόντος ασφαλισμένου. 

στ) Η διαπίστωση του χρόνου ασφάλισης για τον οποίο 
επεστράφηκαν οι ασφαλιστικές εισφορές καθώς και η 
ανάληψη των εισφορών γίνεται από τα στοιχεία που τη¬ 
ρούνται στο Ταμείο. 

ΑΡΘΡΟ 7 
ΠΑΡΟΧΕΣ 

1. Το ποσό του βοηθήματος αντιστοιχεί σε ποσοστό 
27% των εκάστοτε συνταξίμων αποδοχών των ασφαλι¬ 
σμένων που κατέχουν το Ιο μισθολογικό κλιμάκιο του Ν. 
1505/1984 (Α' 194) και 35 έτη συντάξιμη υπηρεσία κατά 
την έξοδό τους από την υπηρεσία. 

Για λιγότερα των 35 ετών συντάξιμης υπηρεσίας το βοή¬ 
θημα υπολογίζεται σε ποσοστό 27% επί των συνταξίμων 
αποδοχών επί τόσα τριακοστά πέμπτα όσα τα έτη της συ¬ 
ντάξιμης υπηρεσίας των ασφαλισμένων. 

Το ποσό του βοηθήματος για όσους έχουν χρόνο ασφά¬ 
λισης στον κλάδο πέραν της 35ετίας αυξάνεται κατά 1/50 
για κάθε έτος πέραν του 35ου έτους μέχρι του 40ου. 

Το ποσό του βοηθήματος των υπαλλήλων του ΟΛΟ και 
αοφ/νων του Κλάδου Αρωγής Κλάδου ΥΕ και ΔΕ Φυλάκων 
προσαυξάνεται κατά 3/35 εφόσον έχει προσαυξηθεί η κύ¬ 
ρια σύνταξη κατά 3/35 από το φορέα κύριας ασφάλισης 
(ΟΛΟ). 

2. Ως συντάξιμες αποδοχές για την εφαρμογή του πα¬ 
ρόντος νοούνται ο βασικός μισθός του μισθολογικού κλι¬ 
μακίου που κατέχει ο ασφαλισμένος κατά την έξοδό του 
από την υπηρεσία με το ποσοστό χρονοεπιδόματος που 
αντιστοιχεί στο χρόνο αυτό. 

Το βοήθημα που προκύπτει από τον ανωτέρω υπολογι¬ 
σμό, προσαυξάνεται με τα ποσοστά της ΑΤΑ, ή με κάθε 
άλλη αύξηση η οποία παρέχεται αντί αυτής. 

3. Το ανώτερο ποσό βοηθήματος που χορηγείται από το 
Ταμείο σε καμμία περίπτωση δεν μπορεί να υπερβεί το 
ποσό που προκύπτει σύμφωνα με την παρ. 1 του παρόντος 
άρθρου προσαυξημένου με τα ποσοστά της ΑΤΑ, ή με 
κάθε άλλη αύξηση η οποία παρέχεται αντί αυτής. 

4. Συντάξιμη υπηρεσία είναι ο χρόνος της πραγματικής 
ασφάλισης στον Κλάδο Αρωγής του Ταμείου, για τον 
οποίο έχουν καταβληθεί ασφαλιστικές εισφορές και ο 
χρόνος εξ αναγνωρίσεως που ορίζεται από τις διατάξεις 
του άρθρου 6 του παρόντος. 

5. Το ποσό του βοηθήματος που δικαιούται η χήρα ή ο 
χήρος ιοούται προς το 50% του ποσού του βοηθήματος 
του θανόντος ή της θανούσης και προσαυξάνεται με 20% 
για κάθε προστατευόμενο μέλος. 

Πάντως το σύνολο των βοηθημάτων χήρας ή χήρου και 
παιδιών δεν μπορεί να είναι μεγαλύτερο του ποσού του 
βοη θή ματος του θανόντος αοφ/νου. 

6. Σε περίπτωση που δεν υπάρχει χήρα ή χήρος ή απεβί- 
ωσαν ή κηρύχθηκαν άφαντοι ή έχασαν το δικαίωμα για σύ¬ 
νταξη, το ποσό του βοηθήματος του ενός ή των δύο παι¬ 
διών ισούται προς το 70%, των δε τριών ή περισσοτέρων 
παιδιών, ισούται προς το 80% του ποσού του βοηθήματος 
του θανόντος ή της θανούσης. 

Σε περίπτωση ύπαρξης περισσοτέρων του ενός δικαιο- 
δόχων προσώπων το ανωτέρω ποσοστό κατανέμεται κατ 
ισομοιρίαν. 

7. Κατά τη συγκεφαλαίωση του χρόνου συντάξιμης υπη¬ 
ρεσίας κλάσμα χρόνου ίσο ή μεγαλύτερο του εξαμήνου 
λογίζεται ως πλήρες έτος, εφόσον υπερβαίνει τον απαι- 
τούμενο χρόνο για τη θεμελίωση του δικαιώματος απονο¬ 
μής βοηθήματος σύμφωνα με τις διατάξεις του άρθρου 
αυτού. 

8. Σε καμμία από τις ανωτέρω περιπτώσεις δεν χορηγεί¬ 
ται βοήθημα κατώτερο σε ποσό του 50% του εκάστοτε 
κατωτάτου ορίου παρεχομένης κυρίας συντάξεως από το 
δημόσιο. 

9. Το ποσό του βοηθήματος που προκύπτει από τον πα¬ 
ραπάνω υπολογισμό στρογγυλοποιείται σε ακέραιες δε¬ 
κάδες δραχμές. 

10. Σε κάθε περίπτωση μειωμένης σύνταξης από τον 
φορέα κύριας ασφάλισης μειώνεται κατά το ίδιο ποσοστό 
και το παρεχόμενο βοήθημα από τον Κλάδο. 

11. Για τους ασφαλιζόμενους στον κλάδο αρωγής του 
Ταμείου μετά την 1η Ιανουάριου 1993 και εφόσον δεν 
έχουν ασφαλισθεί μέχρι την 31 η Δεκεμβρίου 1992 σε κα- 
νέναν ασφαλ. οργανισμό τυγχάνουν εφαρμογής οι διατά¬ 
ξεις του άρθρου 34 του Ν. 2084/1992 όπως ισχύουν κάθε 
φορά. 

ΑΡΘΡΟ 8 

ΕΝΑΡΞΗ ΚΑΤΑΒΟΛΗΣ 
ΜΗΝΙΑΙΟΥ ΟΙΚΟΝΟΜΙΚΟΥ ΒΟΗΘΗΜΑΤΟΣ 

1. Η καταβολή του μηνιαίου οικονομικού βοηθήματος 
στον ασφαλισμένο ανατρέχει από την ημερομηνία κατα¬ 
βολής της κύριας συντάξεώς του. 

2. Το μηνιαίο οικονομικό βοήθημα καταβάλλεται στον 
δικαιούχο ύστερα από την 25η μέρα του προηγούμενου 
μήνα μέσα στον οποίο αυτό αφορά. 

Μηνιαίο οικονομικό βοήθημα που προκαταβλήθηκε σε 
βοηθηματούχο που αποβίωσε μέσα στο μήνα αυτό δεν 
αναζητείται από τα δικαιοδόχα πρόσωπα. 

3. Το βοήθημα που δεν πρόλαβε να εισπράξει ο βοηθη- 
ματούχος λόγω θανάτου του, καταβάλλεται τους κληρονό¬ 
μους του, σύμφωνα με το κληρονομικό δίκαιο που ισχύει 
κάθε φορά. 

ΑΡΘΡΟ 9 
ΑΝΑΘΕΩΡΗΣΗ 

ΜΗΝΙΑΙΟΥ ΟΙΚΟΝΟΜΙΚΟΥ ΒΟΗΘΗΜΑΤΟΣ 

1. Αναθεώρηση του μηνιαίου οικονομικού βοηθήματος 
που έχει χορηγηθεί γίνεται είτε από το Ταμείο, είτε από 


τον ενδιαφερόμενο με αίτησή του που υποβάλλεται μέσα 
σε ένα τρίμηνο από την κοινοποίηση της απόφασης για 
παροχή βοηθήματος. 

2. Τυχόν διαφορές που προκύπτουν από την αναθεώ¬ 
ρηση στο Ταμείο ή στον δικαιούχο ή στην οικογένειά του 
αποδίδονται άτοκα. 

3. Οι αρμόδιοι φορείς οφείλουν να ενημερώνουν το Τα¬ 
μείο Προνοίας Προσωπικού ΟΛΘ για κάθε μεταβολή του 
ποσού της κύριας σύνταξης των συνταξιούχων τους. 

ΑΡΘΡΟ 10 

ΑΠΩΛΕΙΑ ΔΙΚΑΙΩΜΑΤΟΣ ΛΗΨΗΣ 
ΜΗΝΙΑΙΟΥ ΟΙΚΟΝΟΜΙΚΟΥ ΒΟΗΘΗΜΑΤΟΣ 
ΚΑΙ ΕΠΙΣΤΡΟΦΗΣ ΕΙΣΦΟΡΩΝ 

1. Το δικαίωμα του βοηθήματος απόλλυται για τους 
ίδιους λόγους που απόλλυται και από το φορέα κύριας συ¬ 
ντάξεως. 

2. Ασφαλισμένοι που εξέρχονται οριστικά από την ενεργό 
υπηρεσία και δεν δικαιούνται οικονομικού βοηθήματος 
δύνανται να ζητήσουν ατόκως την επιστροφή των ατομι¬ 
κών εισφορών τους στον Κλάδο, εφόσον ο χρόνος ασφά¬ 
λισής τους είναι τουλάχιστον 5 ετών. 

ΑΡΘΡΟ 11 

ΑΛΛΗΛΟΔΑΝΕΙΣΜΟΣ ΤΩΝ ΚΛΑΔΩΝ ΤΠΠΟΛΘ 

Ο Κλάδος Αρωγής μπορεί ύστερα από απόφαση του 
Διοικητικού Συμβουλίου του Ταμείου, που εγκρίνεται από 
τον Υπουργό Υγείας, Πρόνοιας και Κοινωνικών Ασφαλί¬ 
σεων, να δανείζει τον Κλάδο Πρόνοιας και να δανείζεται 
από αυτόν έντοκα, με υποχρέωση επιστροφής του αναλη- 
φθέντος ποσού το δυνατό ταχύτερα με ποσό και επιτόκιο 
που ορίζεται από την Επιτροπή Νομισματικών και Πιστωτι¬ 
κών θεμάτων της Τράπζας της Ελλάδος, σύμφωνα με τα 
ισχύοντα κάθε φορά. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 

Το Προσωπικό που απαιτείται για την λειτουργία του 
Κλάδου Αρωγής διατίθεται από τους υπαλλήλους που 
υπηρετούν στο Ταμείο Πρόνοιας Προσωπικού ΟΛΘ και οε 
περίπτωση που αυτό είναι αδύνατο λόγω έλλειψης επαρ¬ 
κούς προσωπικού τούτου, μπορεί ύστερα από απόφαση 
των αρμοδίων Υπουργών και μετά γνώμη του ΟΛΘ να απο- 
σπώνται ύστερα από αίτηση του Ταμείου μέχρι 2 κατ' ανώ¬ 
τατο όριο υπάλληλοι του ΟΛΘ. 

Οποιαδήποτε άλλη αναγκαία λεπτομέρεια εσωτερικής 
φύσης που αναφέρεται στη λειτουργία του Κλάδου Αρω¬ 
γής και δεν προβλέπεται από τις διατάξεις του Καταστατι¬ 
κού του Κλάδου Προνοίας του Ταμείου ορίζεται με από¬ 
φαση του Διοικητικού Συμβουλίου του Ταμείου. 

ΑΡΘΡΟ 13 

ΜΕΤΑΒΑΤΙΚΗ ΔΙΑΤΑΞΗ 

1. Το μηνιαίο οικονομικό βοήθημα που χορηγείται στους 
ήδη συνταξιούχους του Ταμείου επανυπολογίζεται σύμ¬ 
φωνα με τα οριζόμενα στο άρθρο 7 του παρόντος και με τα 
εξής ποσοστά: 

α) Για τους συνταξιούχους που εξήλθαν μέχρι 
31.12.1967 ποσοστό 16% στις συντάξιμες αποδοχές. 

β) Για τους συνταξιούχους που εξήλθαν από 1.1.1968 

μέχρι 31.12.1972 ποσοστό 20% στις συντάξιμες αποδο- 
χέζ. 

γ) Για τους συνταξιούχους που εξήλθαν από 1.1.1973 
μέχρι 31.12.1982 ποσοστό 24% στις συντάξιμες αποδο- 
χές. 

δ) Για τους συνταξιούχους που εξήλθαν από 1.1.1983 
και εφεξής ποσοστό 27% στις συντάξιμες αποδοχές. 

2. Λαμβάνεται ως χρόνος ασφάλισης στον Κλάδο Αρω¬ 
γής ο χρόνος που λήφθηκε υπόψη για τη χορήγηση της κύ¬ 
ριας σύνταξης από τον ΟΛΘ. Εξαιρείται ο χρόνος ασφάλι¬ 
σης που πραγματοποιήθηκε στον ιδιωτικό τομέα και υπο¬ 
λογίσθηκε ως συντάξιμος χρόνος από το φορέα κύριας 
ασφάλισης (ΟΛΘ) με τις διατάξεις του Ν. 1405/1983 (Α 
180). 

3. Τα βοηθήματα τα οποία έχουν χορηγηθεί με τις δια¬ 
τάξεις του άρθρου 11 του Ν. 1405/1983 επανυπολογίζο- 
νται σύμφωνα με τις διατάξεις του άρθρου 7 του παρό¬ 
ντος. 

Σε περίπτωση που με τον επανυπολογισμό προκύπτουν 
μικρότερα ποσά από τα καταβαλλόμενα, θα καταβάλλο¬ 
νται τα ήδη καταβαλλόμενα και θα συμψηφίζονται με τις 
μελλοντικές αυξήσεις. 

Λαμβάνεται ως χρόνος ασφάλισης στον Κλάδο Αρωγής 
ολόκληρος ο χρόνος της διαδοχικής ασφάλισης που λή- 
φθηκε υπόψη για τη χορήγηση βοηθήματος». 

Η ισχύς του διατάγματος αυτού, αρχίζει από την ημερο¬ 
μηνία δημοσίευσής του στην Εφημερίδα της Κυβερνή- 
σεως. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 172 (2) 

Τροποποίηση ορισμένων διατάξεων του καταστατικού του 
Ταμείου Προνοίας Δικηγόρων Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις του άρθρου 9 του Ν. 2042/1992 (Α 75). 

2. Τις διατάξεις του άρθρου 15 του Π. Δ/τος 213/1992 
(Α Ί° 2 ). 

3. Τις διατάξεις των άρθρων 23 παρ. 1,26 παρ. 1 του Ν. 
1558/1985 (Α 137). 

4. Τις διατάξεις του άρθρου 29Α του Ν. 1558/1985 (Α 
137), όπως προσετέθη με το άρθρο 27 του Ν. 2081/92. 

5. Τις διατάξεις του Π. Δ/τος 372/1995 (Α 201). 

6. Το γεγονός ότι δεν προκαλείται δαπάνη από το παρόν 
Π. Δ/γμα. 

7. Την απόφαση του Δικηγορικού Συλλόγου Πειραιώς 
που ελήφθη κατά την από 23.11.1994 Γενική Συνέλευση 
των μελών του. 

8. Την 80010/12.2.1996 Κοινή Απόφαση του Πρωθυ¬ 


πουργού και του Υφυπουργού Εργασίας και Κοινωνικών 
Ασφαλίσεων. 

9. Την 89/14.2.1996 γνωμοδότηση του Συμβουλίου 
Κοινωνικής Ασφάλειας, που ελήφθη κατά την συνεδρίασή 
τους της ΚΗ' περιόδου. 

10. Την από 12.4.1995 Αναλογιστική Μελέτη που συνέ¬ 
ταξε η Εταιρεία ΡΒυϋΕΝΤΙΑί. ΕΠΕ. 

11. Την 180/1996 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε. 

Άρθρο Μόνο 

1. Το εδάφιο θ' του άρθρου 4 του καταστατικού του Τα¬ 
μείου Προνοίας Δικηγόρων Πειραιώς όπως ισχύει μετά την 
τροποποίησή του με το Π. Δ/γμα 197/14.4.1989 (ΦΕΚ 
93/1989, τ.Α'), τροποποιείται ως εξής: 

■<θ. 1. Ειδικά τέλη τα οποία καταβάλλονται, όπως ορίζε¬ 
ται παρακάτω, η δε παράλειψη της καταβολής τους συνε¬ 
πάγεται το απαράδεκτο του σχετικού εγγράφου και της 
παράστασης του πληρεξουσίου του διαδίκου και των 
οποίων η καταβολή δεν επιβαρύνει τους διαδίκους ιδιώτες 
(Α.Ν. 87/1936, άρθρο 1 παρ. 5) εκτός αν παρίστανται χω¬ 
ρίς πληρεξούσιο δικηγόρο (άρθρο 3 παρ. 1 του Ν. 1229/ 
1944 (ΦΕΚ 39/44) και άρθρο 1 του Ν.Δ. 466/1974 (ΦΕΚ 
187/74). 

ΣΤΑ ΠΟΛΙΤΙΚΑ ΔΙΚΑΣΤΗΡΙΑ 
ΕΙΡΗΝΟΔΙΚΕΙΟ 

1. Σε κάθε δικόγραφο, ή διαδικαστικό έγγραφο καθώς 
και σε κάθε αίτηση περιλαμβανομένων των αιτήσεων περί 
ασφαλιστικών μέτρων ή κατοχής και αιτήσεις για σύ¬ 
γκληση συγγενικού συμβουλίου (εκτός από εκείνες για 
έκδοση πιστοποιητικού ή αντιγράφου, για τις οποίες πα¬ 
ρακάτω υπ' αριθμ. 14) ή ένσταση ή προσφυγή ή κλήση 
μάρτυρα ή πραγματογνώμονα ή τεχνικού συμβούλου ή 
γνωστοποίηση αυτών ή σε οποιοδήποτε άλλο έγγραφο, 
που γίνεται κατάθεσή τους και απευθύνονται στο Ειρηνο¬ 
δικείο ή στον Ειρηνοδίκη ή στον Προϊστάμενο του Ειρηνο¬ 
δικείου ή στο Γραμματέα του Ειρηνοδικείου σε κάθε πα¬ 
ράσταση στα προαναφερόμενα Δικαστήρια, Δικαστές και 
Δικαστικές Αρχές και Όργανα σε κάθε παραγγελία για 
επίδοση επιταγής για εκτέλεση απόφασης ή πρακτικών ή 
οποιουδήποτε άλλου τίτλου εκτελεστού, των προαναφε- 
ρομένων Δικαστηρίων, Δικαστών και Δικαστικών Αρχών 
και Οργάνων, σε κάθε εντολή για εκτέλεση αυτών, σε 
κάθε κατασχετήριο στα χέρια τρίτου με βάση αυτά, σε 
κάθε έκθεση ή δήλωση τρίτου, στα παραπάνω Δικαστήρια, 
Δικαστές και Δικαστικές Αρχές και Όργανα, στο πινάκιο 
του πιο πάνω Δικαστηρίου για κάθε εγγραφή δρχ. 250. 

Σε κάθε έφεση κατ' αποφάσεων του Δικαστηρίου αυτού 
δρχ. 400, σε κάθε αναίρεση κατ’ αυτών δρχ. 1600. 

Σε παραγγελία για επίδοση επιταγής για εκτέλεση ή κα¬ 
τασχετηρίου στα χέρια τρίτου, ταυτόχρονα σε περισσό¬ 
τερα πρόσωπα γίνεται επικόλληση τέλους στο ένα μόνον 
από τα επιδιδόμενα, μνημονεύεται όμως η επικόλληση 
αυτή στα άλλα. 

ΠΡΩΤΟΔΙΚΕΙΟ 

Σε κάθε δικόγραφο, ή δικαστικό έγγραφο, ή δήλωση 
παύσης πληρωμών ή οποιαδήποτε άλλη δήλωση, ή αναγ¬ 
γελία ή αίτηση (εκτός από εκείνες για έκδοση πιστοποιητι¬ 
κού ή αντιγράφου, για τις οποίες παρακάτω αριθ. 14) ή έν¬ 
σταση, ή προσφυγή ή κλήση μάρτυρα ή πραγματογνώμονα 
ή τεχνικού συμβούλου ή διαιτητή ή γνωστοποίηση αυτών ή 
πρόσκληση για υποβολή της διαφοράς σε διαιτησία, ή 

οποιοδήποτε άλλο έγγραφο που απευθύνεται και γίνεται 
κατάθεσή τους στο Πρωτοδικείο ή στον Προϊστάμενο του 
Πρωτοδικείου, ή στον Πρόεδρο Πρωτοδικών, ή στον Πρω¬ 
τόδικη, ή στον Εισαγγελέα Πρωτοδικών ή στον Εισηγητή 
Δικαστή, ή στον Εισηγητή Πτώχευσης ή στο Διαιτητικό Δι¬ 
καστήριο ή στον Εντεταλμένο με Πρωτοδικειακή από¬ 
φαση Δικαστή ή στον Γραμματέα αυτών, σε κάθε παρά¬ 
σταση στα προαναφερόμενα Δικαστήρια, Δικαστές και Δι¬ 
καστικές Αρχές και Όργανα, σε κάθε παραγγελία για επί¬ 
δοση επιταγής για εκτέλεση απόφασης, ή πρακτικών, ή 
οποιουδήποτε άλλου τίτλου εκτελεστού, των προαναφε- 
ρόμενων Δικαστηρίων, Δικαστών και Δικαστικών Αρχών 
και Οργάνων, σε κάθε εντολή, για εκτέλεση αυτών, σε 
κάθε κατασχετήριο στα χέρια τρίτου με βάση αυτά, στο πι¬ 
νάκιο των Δικαστηρίων αυτών για κάθε εγγραφή δρχ. 400. 

Σε κάθε έφεση κατ’ αποφάσεων των Δικαστηρίων αυτών, 
δρχ. 800. Σε κάθε δε αναίρεση κατ’ αυτών, δρχ. 1600. 

Σε κάθε παραγγελία για επίδοση επιταγής για εκτέλεση 
ή κατασχετηρίου στα χέρια τρίτου, ταυτόχρονα σε περισ¬ 
σότερα πρόσωπα, γίνεται επικόλληση τέλους στο ένα 
μόνο από τα επιδιδόμενα, μνημονεύεται όμως η επικόλ¬ 
ληση αυτή, στα άλλα. 

ΕΦΕΤΕΙΟ 

3. Σε κάθε δικόγραφο ή διαδικαστικό έγγραφο, ή έκ¬ 
θεση ή δήλωση ή αίτηση (εκτός από αυτές για έκδοση πι¬ 
στοποιητικού ή αντιγράφου για τις οποίες παρακάτω υπ' 
αριθμ. 14), ή κλήση μάρτυρα ή πραγματογνώμονα ή τεχνι¬ 
κού συμβούλου ή διαιτητού, ή γνωστοποίηση αυτών, ή 
οποιοδήποτε άλλο έγγραφο που απευθύνεται και γίνεται 
κατάθεση στο Πολιτικό Εφετείο ή στον Εισηγητή του Εφε- 
τείου ή στον Εντεταλμένο Δικαστή με απόφαση του Εφε¬ 
τείου ή στο Γ ραμματέα του Πολιτικού Εφετείου, σε κάθε 
παράσταση στα προαναφερόμενα Δικαστήρια, δικαστές 
και Δικαστικές Αρχές και Όργανα, σε κάθε παραγγελία για 
επίδοση επιταγής για εκτέλεση απόφασης, ή πρακτικών ή 
οποιουδήποτε άλλου τίτλου εκτελεστού των προαναφε- 
ρομένων Δικαστηρίων, Δικαστών και Δικαστικών Αρχών 
και Οργάνων, σε κάθε εντολή για εκτέλεση αυτών, σε 
κάθε κατασχετήριο στα χέρια τρίτου με βάση αυτά, στο πι¬ 
νάκιο των Δικαστηρίων αυτών για κάθε εγγραφή δρχ. 800. 

Σε κάθε αναίρεση κατ’ απόφασης του Δικαστηρίου αυ¬ 
τού δρχ. 1600. 

Σε περίπτωση παραγγελίας για επίδοση επιταγής για 
εκτέλεση, ή κατασχετηρίου στα χέρια τρίτου, ταυτόχρονα 
σε περισσότερα πρόσωπα, γίνεται επικόλληση τέλους στο 
ένα μόνο από τα επιδιδόμενα, μνημονεύεται όμως η επι¬ 
κόλληση αυτή, στα άλλα. 

ΣΤΑ ΠΟΙΝΙΚΑ ΔΙΚΑΣΤΗΡΙΑ ΚΑΙ ΑΡΧΕΣ 

4. Σε κάθε μήνυση, ή έγκληση, ή έκθεση παραίτησης 
από έγκληση, ή οποιαδήποτε άλλη έκθεση, ή αίτηση 
(εκτός από αυτές για έκδοση πιστοποιητικού ή αντιγρά¬ 
φου, για τις οποίες παρακάτω υπ’ αριθμ. 14) ή υπόμνημα 
οποιοδήποτε άλλο έγγραφο προς οποιαδήποτε κατηγο¬ 
ρούσα σε ποινικές υποθέσεις Αρχή, ή οποιοδήποτε ποι¬ 
νικό Συμβούλιο, ή οποιονδήποτε Ποινικό Ανακριτή, ή 
οποιονδήποτε Ποινικό Προανακριτή, ή οποιονδήποτε Ποι¬ 
νικό Γραμματέα, ή οποιανδήποτε για ποινικές υποθέσεις 
Αρχή, δρχ. 200. 

5. Σε κάθε παράσταση, για υπεράσπιση κατηγορουμέ¬ 
νου ή πολιτικώς ενάγοντος ή αστικώς υπευθύνου, ή κατά 
την απολογία κατηγορουμένου καθώς και σε κάθε δικό¬ 
γραφο, ή διαδικαστικό έγγραφο ή αίτηση ή κλήση: 


α) Στο Πταισματοδικείο ή στον Πταισματοδίκη, ή σε 
οποιονδήποτε Προανακριτή, δρχ. 250. 

β) Στο Πλημ/δικείο ή σε κάθε ισόβαθμο Δικαστήριο ή 
στο Αγορανομικό Δικαστήριο ή στο Συμβούλιο Πλημ/ 
δικών, ή σε κάθε ισόβαθμο Ποινικό Συμβούλιο, ή σε κάθε 
ισόβαθμο Ποινικό Ανακριτή, δρχ. 400. 

γ) Στο Ναυτοδικείο, ή στο Στρατοδικείο, ή στο Αεροδι¬ 
κείο ή στο Ποινικό Εφετείο, ή σε κάθε ισόβαθμο Ποινικό 
Δικαστήριο ή στο Συμβούλιο Εφετών, ή σε κάθε άλλο ισό¬ 
βαθμο Συμβούλιο, δρχ. 800. 

δ) Στο Κακουργιοδικείο (εκτός από αυτούς που διορίζο¬ 
νται αυτεπάγγελτα) ή στα αναθεωρητικά Ποινικά Δικαστή¬ 
ρια, ή σε κάθε ισόβαθμο Ποινικό Δικαστήριο, δρχ. 1600. 

6. Σε κάθε δικόγραφο, ή κλήση μάρτυρα ή πραγματογνώ- 
μονα ή τεχνικού συμβούλου για τα παρακάτω Δικαστήρια ή 
γνωστοποίηση αυτών, σε κάθε παραγγελία για επίδοση επι¬ 
ταγής προς εκτέλεση ή οποιουδήποτε άλλου τίτλου εκτελε¬ 
στού, σε κάθε εντολή για εκτέλεση αυτών καθώς και σε κάθε 
κατασχετήριο στα χέρια τρίτου με βάση αυτά: 

α) Του Πταισματοδικείου ή κάθε άλλου ισόβαθμου Ποι¬ 
νικού Δικαστηρίου δρχ. 250. 

β) Του Πλημ/δικείου ή του Αγορανομικού Δικαστηρίου, 
ή κάθε άλλου ισόβαθμου Ποινικού Δικαστηρίου δρχ. 400. 

γ) Του Ναυτοδικείου, ή του Στρατοδικείου, ή του Αερο¬ 
δικείου, ή του Ποινικού Εφετείου, ή κάθε άλλου ισόβαθ¬ 
μου Ποινικού Δικαστηρίου δρχ. 800. 

δ) Του Κακουργιοδικείου, ή των Αναθεωρητικών Στρατι¬ 
ωτικών Ποινικών Δικαστηρίων, ή κάθε άλλου ισόβαθμου 
Ποινικού Δικαστηρίου δρχ. 1600. 

Σε παραγγελία, για επίδοση επιταγής για εκτέλεση ή 
κατασχετηρίου στα χέρια τρίτου, ταυτόχρονα σε περισσό¬ 
τερα πρόσωπα, γίνεται επικόλληση τέλους μόνο στο ένα 
από τα επιδιδόμενα, μνημονεύεται όμως η επικόλληση 
αυτή, στα άλλα. 

7. Σε κάθε έκθεση ενδίκου μέσου (εκτός από αναίρεση, 
για την οποία παρακάτω) ή βοηθήματος σε οποιονδήποτε 
κι αν ασκείται, κατ’ απόφασης. 

α) Του Πταισματοδικείου ή κάθε άλλου ισόβαθμου Ποι¬ 
νικού Δικαστηρίου δρχ. 400. 

β) Του Πλημ/δικείου ή του Αγορανομικού Δικαστηρίου, 
ή κάθε άλλου ισόβαθμου Ποινικού Δικαστηρίου, καθώς και 
εναντίον κάθε βουλεύματος δρχ. 800. 

γ) Του Ναυτοδικείου, ή του Στρατοδικείου, ή του Αερο¬ 
δικείου, ή του Ποινικού Εφετείου, ή κάθε άλλου ισόβαθ¬ 
μου Ποινικού Δικαστηρίου, ή του Κακουργιοδικείου δρχ. 
1600. 

Προκειμένου δε για αναίρεση γενικά δρχ. 1600. 

ΣΤΑ ΔΙΟΙΚΗΤΙΚΑ ΔΙΚΑΣΤΗΡΙΑ 

8. Σε κάθε προσφυγή, ή οποιοδήποτε άλλο δικόγραφο ή 
διαδικαστικό έγγραφο, σε κάθε αίτηση (εκτός από εκείνες 
για προτίμηση, ή έκδοση πιστοποιητικού ή αντιγράφου, για 
τις οποίες παρακάτω υπ’ αριθμ. 14), ή έκθεση, ή δήλωση, 
ή κλήση μάρτυρα ή πραγματογνώμονα, ή τεχνικού συμ¬ 
βούλου, ή γνωστοποίηση αυτών, ακόμα δε και σε κάθε 
υπόμνημα, που απευθύνονται στο Διοικητικό Πρωτοδι¬ 
κείο, ή στον Προϊστάμενο του Διοικητικού Πρωτοδικείου, 
ή στον Πρόεδρο του Διοικητικού Πρωτοδικείου, ή στον 
Γ ραμματέα του Διοικητικού Πρωτοδικείου, σε κάθε παρά¬ 
σταση στα προαναφερόμενα Δικαστήρια και Δικαστικές 
Αρχές και Όργανα και σε κάθε ένδικο μέσον που απευθύ¬ 
νεται και δικάζεται στα προαναφερόμενα Δικαστήρια, Δι¬ 
καστικές Αρχές και Όργανα δρχ. 400. 

Σύλλογο ή Συμβολαιογράφο, ή Πρωτοβάθμια Επιτροπή, ή 
Πρωτοβάθμιο Συμβούλιο ή οποιαδήποτε φορολογική ή 


Σε κάθε έφεση κατ’ αποφάσεως του Δικαστηρίου αυτού 
που εκδικάζεται από το Διοικητικό Εφετείο ή από οποιο- 
δήποτε άλλο ισόβαθμο Δικαστήριο δρχ. 800 σε κάθε δε 
αίτηση αναίρεσης ή ακύρωσης κατ’ απόφασης του Διοικη¬ 
τικού Πρωτοδικείου δρχ. 1600. 

9. Εκτός από τις περιπτώσεις του άρθρου 1 του Ν. 
702/77 (για τις οποίες παρακάτω), σε κάθε ανακοπή, αί¬ 
τηση αναθεώρησης, αίτηση διόρθωσης, ή ερμηνείας, πα¬ 
ρέμβαση, δικόγραφο πρόσθετων λόγων, ή οποιοδήποτε 
άλλο δικόγραφο ή διαδικαστικό έγγραφο, αίτηση επανα- 
συζήτησης, αίτησης αναστολής, ή οποιαδήποτε άλλη αί¬ 
τηση (εκτός από αυτές για προτίμηση ή έκδοση πιστοποι¬ 
ητικού ή αντίγραφο, για τις οποίες παρακάτω αριθμ. 14), ή 
έκθεση, ή δήλωση, ή κλήση μάρτυρα ή πραγματογνώμονα, 
ή τεχνικού συμβούλου, ή γνωστοποίηση αυτών, καθώς και 
σε κάθε υπόμνημα προς το Διοικητικό Εφετείο, ή τον 
Προϊστάμενο του Διοικητικού Εφετείου, ή τον Πρόεδρο του 
Διοικητικού Εφετείου, ή τον Γραμματέα του Διοικητικού Εφε¬ 
τείου και σε κάθε παράσταση στα προαναφερόμενα Δικαστή¬ 
ρια και Δικαστικές Αρχές και Όργανα δρχ. 800. 

Σε κάθε δε αίτηση αναίρεσης κατ' απόφασης του Διοι¬ 
κητικού Εφετείου δρχ. 1600. 

Σε κάθε αίτηση ακύρωσης διοικητικής πράξης ή οποιου- 
δήποτε άλλου δικογράφου ή διαδικαστικού εγγράφου ή 
οποιοσδήποτε αίτησης (εκτός από αυτές για προτίμηση, ή 
έκδοση αντιγράφου, ή πιστοποιητικού, για τις οποίες πα¬ 
ρακάτω αριθμ. 14) ή έκθεση, ή δήλωση, ή κλήση μάρτυρα, 
ή πραγματογνώμονα ή τεχνικού συμβούλου, ή γνωστοποί¬ 
ηση αυτών, καθώς και σε κάθε υπόμνημα σε υποθέσεις 
των οποίων η εκδίκαση έχει υπαχθεί στα Διοικητικά Εφε- 
τεία με το άρθρο 1 του Ν. 702/77 στο Διοικητικό Εφετείο, 
ή στον Προϊστάμενο του Διοικητικού Εφετείου ή στον 
Γραμματέα του Διοικητικού Εφετείου σε κάθε παράσταση 
για τέτοιες υποθέσεις, στα προαναφερόμενα Δικαστήρια, 
Δικαστικές Αρχές και Όργανα καθώς και σε κάθε δικό¬ 
γραφο ενδίκου μέσου κατ’ απόφασης του Διοικητικού 
Εφετείου, για τέτοιες υποθέσεις δρχ. 1600. 

10. Σε κάθε άλλη εξώδικη πρόσκληση, ή δήλωση, σε 
κάθε αίτηση για διαιτηρία στο Επιμελητήριο, ή στο Χρημα¬ 
τιστήριο Εμπορευμάτων, ή αξιών, ή Δικηγορικό Σύλλογο, 
σε κάθε αναγγελία πιστωτή προς τον υπάλληλο του Πλει- 
στηριασμού ή τον Υποθηκοφύλακα, σε κάθε δήλωση στο 
Συμβολαιογράφο για συνέχιση πλειστηριασμού, σε κάθε 
παραγγελία για έκδοση επιταγής, ή σε κάθε εντολή για 
εκτέλεση οποιοσδήποτε άλλου εκτελεστού τίτλου, σε 
κάθε κατασχετήριο στα χέρια τρίτου με βάση οποιοδήποτε 
άλλο εκτελεστό τίτλο στη μία από τις περιλήψεις εγγρα¬ 
φής υποθήκης ή προσημείωσης και σε κάθε αίτηση προς 
Υποθηκοφύλακα, σε κάθε μετάφραση εγγράφου για υπο¬ 
στήριξη πολιτικής, ποινικής, διοικητικής και πειθαρχικής 
υπόθεσης, σε κάθε κατά το άρθρο 138 του κώδικα των Δι¬ 
κηγόρων συντασσόμενο λογαριασμό ή ισολογισμό ή πί¬ 
νακα για υποστήριξη ή υπεράσπιση δίκης ή άλλης υπόθε¬ 
σης, σε κάθε ένσταση, ή προσφυγή ή αντίρρηση, ή αίτηση 
θεραπείας, ή υπόμνημα, ή οποιαδήποτε αίτηση (εκτός 
από εκείνες για έκδοση πιστοποιητικού ή αντιγράφου για 
τις οποίες παρακάτω αριθ. 14) ή δήλωση (φορολογική 
κ.λπ.) προς οποιαδήποτε Δημόσια, ή Δημοτική ή Κοινοτική 
Αρχή, ή Νομικό Πρόσωπο Δημοσίου Δικαίου, ή Πρωτοβάθ¬ 
μια Επιτροπή ή Πρωτοβάθμιο Πειθαρχικό Συμβούλιο ή 
άλλο Πρωτοβάθμιο Συμβούλιο, καθώς και σε κάθε παρά¬ 
σταση στο Επιμελητήριο ή Χρηματιστήριο, ή Δικηγορικό 


άλλη αρχή, δρχ. 200. 

Σε οποιοδήποτε έγγραφο, με το οποίο προσβάλλεται σε 
δεευτεροβάθμια Επιτροπή ή Συμβούλιο απόφαση Πρωτο¬ 
βάθμιας Επιτροπής ή Συμβουλίου, καθώς και σε κάθε πα¬ 
ράσταση σ’ αυτά δρχ. 800. 

Σε κάθε εξώδικη πρόσκληση ή δήλωση, ή παραγγελία 
για επίδοση επιταγής για εκτέλεση ή κατασχετήριο, στα 
χέρια τρίτου ταυτόχρονα σε περισσότερα πρόσωπα, γίνε¬ 
ται επικόλληση τέλους στο ένα μόνον από τα επιδιδόμενα, 
μνημονεύεται όμως η επικόλληση αυτή, στα αλλα. 

11. Σε κάθε έγγραφη γνωμοδότηση, με εξαίρεση αυτές 
του Νόμου περί επιτροπείας, για νομικά θέματα η οποία 
πρέπει να μνημονεύεται στην απόφαση που θα εκδοθεί 
και να γίνεται προσάρτησή της σ’ αυτή καθώς και σε κάθε 
εντολή προς Συμβολαιογράφο για την ενέργεια Πλειστη- 
ριασμού του Ν.Δ. 17.7.1923 δρχ. 4000. 

12. Σε κανονισμό αβαρίας, από κάθε δικηγόρο κανονι- 
στή δρχ. 10.000. 

13. Σε κάθε αντίγραφο που εκδίδεται από δικηγόρο, σύμ¬ 
φωνα με το άρθρο 52 του Κώδικα των Δικηγόρων δρχ. 100. 

14. Σε κάθε αίτηση, που απευθύνεται, προς τους Γραμ- 
ματείς, των Πολιτικών, ή Ποινικών Διοικητικών Δικαστη¬ 
ρίων, ή Εισαγγελιών, ή Επιτροπών, ή Συμβουλίων για την 
χορήγηση κάθε είδους αντιγράφου ή πιστοποιητικού δρχ. 
100 . 

Οι ανωτέρω δι’ ενσήμων εισφορές, εφόσον οι δικαστι¬ 
κές πράξεις ενεργούνται από δικηγόρους μέλη άλλων 
πλην του Πειραιώς Δικηγορικών Συλλόγων, γίνονται με 
επικόλληση ολοκλήρου του ενσήμου του Ταμείου. 

Η αφαίρεση του αποκόμματος επιτρέπεται από δικηγό¬ 
ρους του Δικηγορικού Συλλόγου Πειραιώς και μόνο κατά 
την παράσταση. 

θ' 2. Τα ανωτέρω τέλη του εδαφίου θ' 1 καταβάλλονται 
υποχρεωτικώς και υπό ιδιωτών (μη δικηγόρων) άρθρο 3 
παρ. 1 του Ν. 1229/1944 (ΦΕΚ 39 και άρθρο 1 του Ν.Δ. 
446/1974 ΦΕΚ 187)». 

2) Η εισφορά που προβλέπεται από το άρθρο 9 παρ. 3 
του καταστατικού του Ταμείου Προνοίας Δικηγόρων Πει¬ 
ραιώς, όπως ισχύει μετά την τροποποίηση του με το Π. Δ/ 
γμα 197/14.4.1989 (ΦΕΚ 93/1989 τ.Α') για την αναγνώ¬ 
ριση μετοχικών ετών, αναπροσαρμόζεται και ορίζεται σε 
δρχ. (60.000) εξήντα χιλιάδες για κάθε έτος άνω του 30ου 
έτους μέχρι της πραγματικής του ηλικίας. 

3) Η εισφορά που προβλέπεται από το άρθρο 9 παρ. 6 
του καταστατικού του Ταμείου Προνοίας Δικηγόρων Πει¬ 
ραιώς, όπως ισχύει μετά την τροποποίησή του με το Π. Δ/ 
γμα 197/14.4.1989 (ΦΕΚ 93/1989 τ.Α') αναπροσαρμό¬ 
ζεται και ορίζεται σε δρχ. (60.000) εξήντα χιλιάδες για 
κάθε έτος αναστολής ή διακοπής. 

4) Τα εδάφια Α, Β και Γ του άρθρου 4 του καταστατικού 
του Ταμείου Προνοίας Δικηγόρων Πειραιώς, όπως ισχύει 
μετά την τροποποίησή του με το Π. Δ/γμα 197/14.4.1989 
(ΦΕΚ 93/1989, τ.Α') τροποποιούνται τα εξής: 

«α) Εκείνων που για πρώτη φορά εγγράφονται ως μέλη 
του Ταμείου σε δρχ. έξι χιλιάδες (6.000). 

β) Εκείνων που ήταν προηγούμενα δικηγόροι Πειραιά 
και αναδιορίζονται σε δρχ. εκατό χιλιάδες (100.000). 

γ) Εκείνων που έχουν μετατεθεί από άλλο Πρωτοδικείο 
και εγγράφονται στο Ταμείο σε δρχ. τετρακόσιες χιλιάδες 
(400.000). 

δ) Εκείνων που ήταν υπάλληλοι του Δημοσίου ή 
Ν.Π.Δ.Δ. ή Δικαστικού, ή Τραπεζικού και μετά την απο¬ 
βολή της υπαλληλικής τους αυτής ιδιότητας διορίσθηκαν 
δικηγόροι έστω και αν ήταν δικηγόροι του Πρωτοδικείου 
Πειραιά, πριν αποκτήσουν την παραπάνω υπαλληλική ιδιό¬ 
τητα σε δρχ. ένα εκατομμύριο (1.000.000). 

ε) Το δικαίωμα αναγνώρισης γάμου, εκ δρχ. δέκα πέντε 
χιλιάδες (15.000). 

στ) Το δικαίωμα αναγνώρισης τέκνων, γονέων, αδελ¬ 
φών, σε δρχ. οκτώ χιλιάδες (8.000). 

ζ) Η εισφορά που καταβάλλει κάθε ασκούμενος πριν 
από την εγγραφή του στο σχετικό βιβλίο του Δικηγορικού 
Συλλόγου Πειραιά, σε δρχ. (1.000). 

η) Η εισφορά των μετόχων Δικηγόρων του Ταμείου για 
μεν την προαγωγή τους στο Εφετείο σε δρχ. δέκα πέντε 
χιλιάδες (15.000), για δε την προαγωγή τους στον Άρειο 
Πάγο σε δρχ. τριάντα χιλιάδες (30.000). 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 173 (3) 

Σύσταση Ιατρικού Συλλόγου Λήμνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 6 του Β.Δ. 7.11.57 
(ΦΕΚ 225/57) «Περί τροποποιήσεως, συμπληρώσεως και 
κωδικοποιήσεως των περί Ιατρικών Συλλόγων και των Πει¬ 
θαρχικών Συμβουλίων διατάξεων του Α.Ν. 1565/39». 

2. Τη διάταξη του άρθρου 29 Α' του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137/85), η 
οποία προσετέθη με το άρθρο 27 του Ν. 2081/92 (ΦΕΚ Α' 
154/92). 

3. Το γεγονός ότι στη Λήμνο σήμερα υπάρχει μεγάλος 
αριθμός γιατρών και η μεγάλη απόσταση και η συγκοινω¬ 
νιακή δυσχέρεια δεν τους επιτρέπει να συμμετέχουν στις 
δραστηριότητες του Ιατρικού Συλλόγου Λέσβου. 

4. Η υπ' αριθ. ΔΥ3α/οικ. 158/26.1.96 (ΦΕΚ Β/59/96) 
Κοινή Απόφαση του Πρωθυπουργού και του Υπουργού 
Υγείας και Πρόνοιας για την ανάθεση αρμοδιοτήτων στους 
Υφυπουργούς Υγείας και Πρόνοιας Φραγκλίνο Παπα- 
δέλλη και Θεόδωρο Κοτσώνη. 

5. Το γεγονός ότι από τις διατάξεις του παρόντος Π. Δ/ 
τος δεν προκαλείται δαπάνη σε βάρος του Κρατικού 
Προϋπολογισμού. 

6. Τη 221/1996 γνώμη του Συμβουλίου της Επικρά¬ 
τειας μετά από πρόταση του Υφυπουργού Υγείας και Πρό¬ 
νοιας, αποφασίζουμε: 

Άρθρο Μόνο 

Συνιστάται Ιατρικός Σύλλογος στη νήσο Λήμνο με την 
επωνυμία «Ιατρικός Σύλλογος Λήμνου» μέλη του οποίου 
είναι όλοι οι γιατροί που ασκούν το ιατρικό επάγγελμα στη 
νήσο Λήμνο με οποιαδήποτε μορφή και σχέση εργασίας ή 
κατέχουν θέση που απαιτεί πτυχίο Ιατρικής. 


Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΦΡΑΓΚΛΙΝΟΣ ΠΑΠΑΔΕΛΛΗΣ 
-+- 

Σύσταση θέσεως με σύμβαση εργασίας ιδιωτικού δικαίου 

στο Γραφείο του Γενικού Διευθυντή του ΕΛΤΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 22 του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης» (Α' 28). 

β. Του Ν.Δ. 496/1970 «Περί οργανώσεως και λειτουρ¬ 
γίας των Ταχυδρομείων» (Α' 73) σε συνδυασμό με εκείνες 
του Π.Δ. 277/1975 «Περί της νομικής μορφής λειτουργίας 
της ταχυδρομικής υπηρεσίας για το μετά την 30ήν Απρι¬ 
λίου 1975 χρονικό διάστημα» (Α' 83). 

γ. Του Π.Δ. 295/1986 «Δομή ρόλος και τρόπος διοίκη¬ 
σης και λειτουργίας της κοινωνικοποιημένης επιχείρησης 
"Ελληνικά Ταχυδρομεία"» (ΕΛΤΑ)» (Α' 133). 

δ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137) που προστέθηκε με το άρ¬ 
θρο 27 του Ν. 2081/1992 (Α' 154). 

ε. Του Π.Δ. 97/1994 «Σύσταση θέσεων με σύμβαση ερ¬ 
γασίας ιδιωτικού δικαίου στο Γ ραφείο του Γ ενικού Διευθυ¬ 
ντή του ΕΛΤΑ» (Α' 76). 

2. Τη με αριθμό 87/2.2.1996 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Καθορισμός αρμοδιοτήτων του Υφυπουργού Μεταφο¬ 
ρών και Επικοινωνιών Γεωργίου Δασκαλάκη» (Β' 83). 

3. Το γεγονός ότι, από τις διατάξεις του διατάγματος 
αυτού προκαλείται δαπάνη σε βάρος του προϋπολογισμού 
του ΕΛΤΑ από την κάλυψη της ανωτέρω θέσεως η οποία 
θα είναι, για το έτος 1996 της τάξης των 2.700.000 δραχ¬ 
μών και θα βαρύνει τον προϋπολογισμό εκμετάλλευσης 
του ΕΛΤΑ (ΚΑΔ 60.000.000 αμοιβές και έξοδα προσωπι¬ 
κού). 

4. Τη με αριθμό 178/1996 γνωμοδότηση του Συμβου¬ 
λίου της Επικράτειας, με πρόταση του Υφυπουργού Με¬ 
ταφορών και Επικοινωνιών, αποφασίζουμε: 

Άρθρο μόνο 

Συνιστάται μία (1) επιπλέον θέση, με σύμβαση εργασίας 
ιδιωτικού δικαίου, στο γραφείο του Γ ενικού Διευθυντή των 
Ελληνικών Ταχυδρομείων (ΕΛΤΑ). 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



